NARIADENIE KOMISIE (ES) č. 782/2005
z 24. mája 2005,
ktorým sa ustanovuje formát pre odosielanie výsledkov štatistík o odpadoch
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistikách o odpadoch (1), najmä na jeho článok 6 písm. e),
keďže:
(1)
Na základe článku 6 nariadenia (ES) č. 2150/2002 je Komisia povinná prijať opatrenia potrebné na implementáciu tohto nariadenia.
(2)
V súlade s článkom 6 písm. e) nariadenia (ES) č. 2150/2002 by Komisia mala ustanoviť vhodný formát pre odosielanie výsledkov členskými štátmi.
(3)
Opatrenia ustanovené v tomto nariadení sú v súlade so stanoviskom Výboru pre štatistické programy zriadeného rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
Vhodný formát pre odosielanie výsledkov štatistík o odpadoch určených pre Komisiu (Eurostat) je formát ustanovený v prílohe k tomuto nariadeniu.
Členské štáty používajú tento formát pre údaje za referenčný rok 2004 a nasledujúce roky.
Článok 2
Členské štáty odosielajú Komisii (Eurostat) údaje a metaúdaje požadované nariadením (ES) č. 2150/2002 v elektronickej forme v súlade s normami pre výmenu údajov, ktoré navrhla Komisia (Eurostat).
Článok 3
Toto nariadenie nadobúda účinnosť dvadsiatym dňom nasledujúcim po uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. mája 2005